คือผมวิ่งเล่นกับสุนัขแล้วไม่รู้ว่าเล็บมันหรือฟันมันมาโดนขาผมแล้วมันเป็นแผล แต่สุนัขฉีดวัคซีนกันพิษสุนัขบ้าแล้ว แล้วผมฉีดวัคกันโรคพิษสุนัขบ้าไปครบ4เข็มแล้ว ฉีดเข็มสุดท้ายไปวันที่ 8 พ.ย.62 เลยอยากให้สรุปให้ว่าผมจะติดเชื้อพิษสุนัขบ้าไหมครับกังวลนิดหน่อย (ผมได้ปฐมพยาบาลเบื้องต้นแล้ว)
สวัสดีครับ จากประวัติที่เล่ามา แสดงว่ามีการถูกสัตว์กัด หรือ ข่วน มาก่อนหน้านี้แล้ว จึงได้ฉีดวัคซีนใต้ผิวหนังครบ 4 เข็ม หลังจากฉีดครบไปเกือบ 2 เดือน ก็ถูกสุนัขกัดหรือข่วน จนเป็นแผลซ้ำอีกเนื่องจากได้รับความเสี่ยงซ้ำในเวลา 6 เดือนหลังได้วัคซีนครบ ตามหลัก แล้วจะขอแนะนำให้ฉีดวัคซีนกระตุ้นอีก 1 เข็มครับ เท่านี้ก็จะเพียงพอครับ เพราะเพิ่งมีการสร้างภูมิคุ้มกันมาไม่นานมานี้ การฉีดกระตุ้นจึงทำให้เพิ่มศักยภาพในการป้องกันเพิ่มขึ้นอีก จึงยังไม่ต้องกังวลนะครับดังนั้น จึงขอให้ไปพบแพทย์เพื่อรับการฉีดวัคซีนกระตุ้นอีกครั้งต่อไปครับ